CELEX: 32001D0818(01)
Language: el
Date: 2001-06-20 00:00:00
Title: Απόφαση της Επιτροπής της 20ής Ιουνίου 2001 σχετικά με την επενδυτική ενίσχυση υπέρ της εταιρείας RIVIT SpA, χάλυβας εκτός συνθήκης ΕΚΑΧ — Ιταλία (Κείμενο που παρουσιάζει ενδιαφέρον για τον ΕΟΧ)

Avis juridique important

|

32001D0818(01)

Απόφαση της Επιτροπής της 20ής Ιουνίου 2001 σχετικά με την επενδυτική ενίσχυση υπέρ της εταιρείας RIVIT SpA, χάλυβας εκτός συνθήκης ΕΚΑΧ — Ιταλία (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. C 234 της 18/08/2001 σ. 0014 - 0014

Απόφαση της Επιτροπήςτης 20ής Ιουνίου 2001σχετικά με την επενδυτική ενίσχυση υπέρ της εταιρείας RIVIT SpA, χάλυβας εκτός συνθήκης ΕΚΑΧ - Ιταλία(2001/C 234/05)(Κείμενο που παρουσιάζει ενδιαφέρον για τον ΕΟΧ)(Το κείμενο στην ιταλική γλώσσα είναι το μόνο αυθεντικό)1. Στις 17 Μαρτίου 1999, οι ιταλικές αρχές κοινοποίησαν στην Επιτροπή την πρόθεσή τους να χορηγήσουν επενδυτική ενίσχυση στην εταιρεία RIVIT Spa. Η κοινοποιηθείσα ενίσχυση προβλέπει εισφορά κεφαλαίου ύψους 186,6 εκατ. λιρετών (96371 ευρώ) ενόψει μιας επένδυσης 2,99 δισεκατ. λιρετών (1,54 εκατ. ευρώ). Η κοινοποίηση έγινε σύμφωνα με το πλαίσιο των ενισχύσεων υπέρ ορισμένων χαλυβουργικών τομέων εκτός ΕΚΑΧ(1), που προβλέπει την υποχρέωση κοινοποίησης για τους χαλύβδινους σωλήνες μέγαλης διαμέτρου, ανεξαρτήτως του ποσού της ενίσχυσης.2. Με επιστολή της 13ης Μαρτίου 2000, η Επιτροπή ενημέρωσε την Ιταλία για την απόφασή της να κινήσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ σχετικά με την εν λόγω ενίσχυση. Η απόφαση αυτή δημοσιεύθηκε στην Επίσημη Εφημερίδα και κλήθηκαν οι τρίτοι ενδιαφερόμενοι να υποβάλουν τις παρατηρήσεις τους(2). Υποβλήθηκαν στην Επιτροπή οι σχετικές παρατηρήσεις από έναν ενδιαφερόμενο ο οποίος ζήτησε να παραμείνει ανώνυμος.3. Ο κανονισμός ΕΚ αριθ. 69/2001 της Επιτροπής της 12ης Ιανουαρίου 2001, για την εφαρμογή των άρθρων 87 και 88 της συνθήκης ΕΚ στις ενισχύσεις ήσσονος σημασίας(3) (στο εξής "κανονισμός απαλλαγής"), με έναρξη ισχύος την 2α Φεβρουαρίου 2001, προβλέπει, στο άρθρο 2, ότι τα μέτρα ενίσχυσης των οποίων το συνολικό ποσό δεν υπερβαίνει το ποσο των 100000 ευρώ σε περίοδο τριών ετών δεν αποτελούν ενισχύσεις δυνάμει του άρθρου 87 παράγραφος 1 και κατά συνέπεια δεν υπόκεινται στην υποχρέωση κοινοποίησης που προβλέπεται στο άρθρο 88 παράγραφος 3 της συνθήκης ΕΚ.4. Οι παραγωγοί χαλυβδοσωλήνων δεν αποκλείονται του πεδίου εφαρμογής του κανονισμού απαλλαγής. Κατά συνέπεια, το κοινοτικό πλαίσιο ορισμένων χαλυβουργικών τομέων εκτός ΕΚΑΧ τροποποιήθηκε και οι ενισχύσεις που εμπίπτουν στον κανόνα "ήσσονος σημασίας" δεν θεωρούνται πλέον ως κρατικές ενισχύσεις και δεν υπόκεινται σε υποχρέωση κοινοποίησης.5. Στις 7 Ιουνίου, οι ιταλικές αρχές πληροφόρησαν την Επιτροπή ότι η Ιταλία αποφάσισε να αποσύρει την κοινοποίηση της ενίσχυσης. Πληροφόρησαν επίσης την Επιτροπή ότι η Ιταλία είχε την πρόθεση να χορηγήσει τις ενισχύσεις στο πλαίσιο του κανόνα "ήσσονος σημασίας", σύμφωνα με τον κανονισμό απαλλαγής.6. Η ενίσχυση ύψους 186,6 εκατ. λιρετών (96371 ευρώ), που είχε προηγουμένως κοινοποιηθεί από την Ιταλία είναι κατώτερη του ανωτάτου ορίου των ενισχύσεων ήσσονος σημασίας. Κατά συνέπεια, η Επιτροπή αποφάσισε να περατώσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ σχετικά με την εν λόγω ενίσχυση, αφού διαπίστωσε ότι οι ιταλικές αρχές απέσυραν την κοινοποίησή τους και είχαν την πρόθεση να χορηγήσουν τις ενισχύσεις στο πλαίσιο του ορίου των ενισχύσεων ήσσονος σημασίας. Η Επιτροπή υπενθυμίζει στην Ιταλία την υποχρέωση να εγγυηθεί την τήρηση του άρθρου 2 παράγραφος 2 του κανονισμού, σύμφωνα με την οποία το συνολικό ποσό των ενισχύσεων ήσσονος σημασίας που χορηγούνται στην ίδια επιχείρηση δεν μπορεί να υπερβεί τις 100000 ευρώ για περίοδο τριών διαδοχικών ετών.(1) ΕΕ C 320 της 13.12.1988, σ. 3.(2) ΕΕ C 142 της 20.5.2000, σ. 20.(3) ΕΕ L 10 της 13.1.2001, σ. 30.